TIR-ul de ATI, ajuns în urmă cu doar câteva zile la Timișoara, s-a stricat. 8 pacienți în stare gravă au fost transferați de urgență.
TIR-ul are o capacitate de 12 paturi de terapie intensivă. Unitatea este dotată cu toate echipamentele unei secţii ATI: ventilatoare, monitoare şi injectomate. În ţară sunt patru astfel de unităţi mobile, la Timişoara, Bucureşti şi Botoşani.
Unitatea Mobilă de Terapie Intensivă care a ajuns vineri, la Spitalul Municipal din Timişoara s-a stricat în această dimineaţăEste vorba despre TIR-ul care iniţial a fost amplasat în curtea Spitalului Victor Babeş.Pe data de 19 octombrie, instalaţia de încălzire a cedat, iar bolnavii au fost ţinuţi în frig, o noapte.Unitatea a stat în service aproape o lună, după care a fost adusă la Spitalul Municipal.În această dimineaţă, în jurul orei 6:00, au apărut noi probleme tehnice, mult mai grave.“Din informaţiile primate de la colegi, înţeleg că a fost o fluctuaţie de oxigen, iar ventilatoarele s-au blocat. Din fericire, problema a fost sesizată imediat de personalul medical, care a decis transferul pacienţilor cu coronavirus, care erau în tir", a declarat pentru Aleph News, Daniel Maliţa, managerul Spitalului Municipal Timişoara.În unitatea de terapie mobilă erau 8 bolnavi.3 dintre ei au fost duşi în secţia ATI a Spitalului Municipal Timişoara, iar 5 au fost transferaţi la Spitalul Judeţean.